Norske Intelligenssedler, 1809-06-06
Bekjendtgjørelser. store Belt er i disse Dage indkommen Nord fra en engelsk Escadre, bestaaende af 7 Linieskibe, 5 Fregatter, 3 Krigsbrigger, 1 Kutter og 4 Kanonchaloupper, som have omtrent 70 Koffardieskibe under Convoi. Formedelst stille Veir og ikke fordeelagtig Vind, har Convoien paa sin Passage gjennem Beltet været nødsaget til nogle Gange at gaae til Ankers. Den 23de Mai om Aftenen vare 2 Orlogskibe til Ankers mellem Omøe og Wreesen og en Fregat havde ankret noget derfra. Denne sidste, som skal være Fregatten Penelope paa 40 Kanoner, blev samme Dags Aften Kl. 11 1/2 angrebet af Kanonchaloupperne under Capitain-Lieutenant Schønheider og Premier-Lieutenanterne Uldall og Wulff. Efter den herom indkomne Rapport fra Capitain-Lieutenant Schønheider fik Lieutenant Langes Kanonchalouppe en halv Time efter Affairens Begyndelse et Grundskud, hvorfor han med sin Afdeling blev sendt tilbage til Langeland. Efter en Times Fægtning friskede Vinden op, og kappede da Fregatten sit Anker, flygtende hen imod bemeldte mellem Omøe og Wreesen liggende Orlogskibe. Den blev forfulgt af vore Kanonbaade, men for at sikkre Lieutenant Langes Chaloup, per for Angreb af udsendte Fartøier fra de mange Orlogskibe, som omgave vor Roeflotille, ophævedes Angrebet Kl. 12 1/2. Vor Roeflotille har hverken Saarede eller Dræbte, og naar undtages formeldte Grundskud og Virkningen af enkelte trufne Skraakugler, intet lidt; men Fregatten har derimod lidt kiendelig og maae efter den korte Afstand, paa hvilken den blev angrebet, have havt et betydeligt Tab af Folk. Dens Chalouppe, der hængte agter ud, er blevet fraskudt Fregatten, og er med Aarer og Seil bjerget i Land paa Aggersøe. En Mængde Splinter og Træværk er fundet drivende i Søen. Capitain-Lieutenant Schønheider samt Premier-Lieutenanterne Uldall og Wulff tilligemed de øvrige Officerer og Mandskabet har Hans Majestæt Kongen ladet tilkjendegive Sin allernaadigste Tilfredshed. - Den 24de om Formiddagen Kl. 11 lettede hele Convoi-Flaaden tilligemed 3 Norden for Sprogøe liggende Orlogskibe og seilede Syd efter, men ankrede formedelst svag Vind og dissig Luft omtrent tvers for nordre Pynt af Aggersøe Kl. 5 Eftermiddag. - Dagen derpaa den 25de Mai gjorde Fienden et Forsøg paa at angribe Eegholmen, hvorom den commanderende Officeer paa Aggersøe, Capitain og Ridder v. Guldberg, har indsendt en Rapport, hvis væsentlige Jndhold er følgende: "Kl. 5 1/4 Eftermiddag saaes de fiendtlige Skibe at udsætte endeel Chaloupper, som samlede sig ved det nordligste Linieskib. Femten Chaloupper og 2 Kanonbaade forlode nu Linieskibet og roede ind imod Eegholmen. Den derværende commandeerte Underofficeer Ulrich med 16 Jægere af 1ste jydske Jnfanterie-Regiments 2den Bataillon satte sig i Skoven, og da Fartøierne vare nær nok, begyndte han at lade chargere. Jmidlertid ilede Capitain v. Guld, berg med Lieutenant v. Bentzen, 36 Jægere og to 3pundige Kanoner til fra Aggersøe Bye og passerede Veilen, som adskiller Eegholmen fra Landet. De bleve ved denne Overgang be skudte af Fienden med Kugler og Kardetsker, Lieutenanten rykkede frem med Jægerne, og under en vedvarende Kardetskild begyndte nu den nærmeste Chalouppes Mandskab at springe ud i Vandet, i det at der fra alle Fartøier blev vedligeholdt en stærk Geværild. Men Lieutenant v. Bentzen og hans Jægere, som i fuldt Løb i Kjæde tog Brinkerne ved Havet 100 Skridt fra Kanonbaadene, tvang Fienden at afstaae fra sit Forsæt. De 3pundige Kanoners Kardetskild gjorde Aabninger i den tykke Samling af Fiender og de ilede fra Landet. Nu delede de sig i 3 Dele, nærmede sig fra 3 Sider Øen under Hurraraab og fornyede Angrebet, hvilket da var stærkere, da Jlden saa meget krydsede sig, men atter maatte Fienden vige og efter 1 1/2 Times Fægtning ile bort. Saaledes afslog et lidet Antal tappre danske Soldater 600 Fiender som skjød med 24-, 18 og 12 pundige Kugler, og dog havde vi det Held, at ikkun en Felt artillerist, navnlig Riels Olsen Wensløw, blev truffet af en Kardetskugle paa det ved stre Been, som blev overskudt. Først ved Slutningen af Affairen ankom til Angrebsstedet den Forstærkning af Mandskab og Artillerie, som Capitainen havde ladet beordre."- Capitain v. Guldberg, der allerede forhen er kjendt som en Officeer af Fortjenester, har ved denne Leilighed meget udmærket sig. Alle som deeltog i denne Affaire fortjener Roes for deres udviste Mod og Raskhed, hvorved Fienden blev tilbagedrevet med betydeligt Tab. Særdeles nævner Capitainen med Berømmelse Premier-Lieutenant v. Bentzen, der ved Koldblødighed og Aandsnærværelse viiste den sande Soldat, Jægerunderofficeer Ulrich, der med et saa lidet Commando afholdt det første øieblikkelige Angreb, og Artillerie-Lieutenant Wilstrup, som ved Slutningen af Affairen kom til at tage Deel i samme; ligesom ogsaa den Høistcommanderende ved Kysten, Oberst v Bassewitz, berømmer Capitain v. Kieldsen, som med Jver søgte at oversende Forstærkningen til Eegholmen, og Artillerie-Lieutenant Main. Saavel Capitain v. Guldberg som de øvrige Officerer og Mandskabet har Hs. Majestæt ladet tilkjendegive Allerhøistsammes Tilfredshed med deres tappre Forhold ved denne Leilighed Efter allerhøieste befaling bliver Forestaaende herved kundgjort. Hovedqvarteer Kjøbenhavn, den 27de Mai 1809. F. Bülow, General=Adjutant og Chef for General=Adjutant, Staben, Ridder af Dannebrog, Af den Danske Statstidende, dateret 26de Mai 1809. Steyer, den 12te Maji. En Privatskrivelse fra det Keiserlige franske Hovedqvarteer af 5te Maji melder, at to østerrigske Stabsofficerer havde samme Dag overbragt en egenhændig Skrivelse fra Keiser Frans til Keiser Napoleon, hvori førstnævnte bad om Vaabenstilstand og Fred. Af Parlementairernes korte Ophold formoder man, at Svaret ikke har været gunstigt, saa meget mere som Armeen uophørlig gaaer fremad.